Diari Oficial de la Generalitat Valenciana


Sumari del DOGV 7219, del 21-02-2014 (2014/1494)

RESOLUCIÓ de 12 de febrer del 2014, de la Direcció General de Recursos Humans, per la qual s'adjudica destinació a l'aspirant que, en execució de sentència, ha superat les proves selectives d'accés al grup B, sector administració especial, arquitecte tècnic, accés lliure, convocatòria 85/04.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7219

Data del DOGV
:   21-02-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/1494


Data del document
:   12-02-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * funcionari

RESOLUCIÓ de 12 de febrer del 2014, de la Direcció General de Recursos Humans, per la qual s'adjudica destinació a l'aspirant que, en execució de sentència, ha superat les proves selectives d'accés al grup B, sector administració especial, arquitecte tècnic, accés lliure, convocatòria 85/04. [2014/1494]  
Per Resolució de 21 de novembre de 2013, del conseller d'Hisenda i Administració Pública, publicada en el Diari Oficial de la Comunitat Valenciana número 7173, de 16 de desembre de 2013, es declara, a proposta del tribunal de selecció, en compliment de la dispositiva de la Sentència 520/2010, de 13 de maig, del Tribunal Superior de Justícia de la Comunitat Valenciana, que Armando Vicente Martínez Almagro, ha superat les proves selectives d'accés al grup B, administració especial, arquitecte tècnic, accés lliure, convocatòria 85/04.  
  
Realitzats els tràmits de presentació i verificació de la documentació exigida en l'apartat segon de la resolució precitada, l'interessat ha procedit a l'elecció de la destinació, a fi de complir al que disposa l'article 58.1 de la Llei 10/2010, de 9 de juliol, de la Generalitat d'Ordenació i Gestió de la de Funció Pública Valenciana.  
  
En virtut d'això, i fent ús de les atribucions que conferix a esta Direcció General de Recursos Humans l'apartat 3 de l'article 18 del Reglament de Selecció, Provisió de Llocs de Treball i Carrera Administrativa, així com l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
  
Primer  
Adjudicar amb destinació definitiva a Armando Vicente Martínez Almagro, amb DNI 82538036T, aspirant que ha superat les proves selectives d'accés al grup B, sector d'administració especial, arquitecte tècnic, convocatòria 85/04, accés lliure, el lloc de treball número 24109, tècnic d'inspecció, adscrit a la Direcció Territorial d'Alacant de la Conselleria d'Economia, Indústria, Turisme i Ocupació.  
  
  
Segon  
L'acte de presa de possessió tindrà lloc el dia 3 de març de 2014, a les 10.00 hores, al Servici Territorial d'Alacant, Conselleria d'Hisenda i Administració Pública, carrer Churruca, 25 (CP 03563).  
L'interessat cessarà d'ofici el dia 2 de març de 2014 en el lloc que ocupa.  
  
València, 12 de febrer de 2014.- La directora general de Recursos Humans: Ana Brugger Navarro.